
	1. ՀՀ ֆինանսների նախարարություն
	08.10.2026 թվական

	
	01/34/26142-2026

	Ձեր 22.09.2026թ. N ԱԹ//35524-2026 գրությամբ ներկայացված՝ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, լրացում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու և Աշխատանքի և բարեկեցության նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով առաջարկվում է.
· 1032 ծրագրի «32007. Տարեց և (կամ) հաշմանդամություն ունեցող անձանց շուրջօրյա խնամքի պետական ոչ առևտրային կազմակերպությունների շենքային պայմանների բարելավում» միջոցառմամբ նախատեսված ընդհանուր գումարները պակասեցնել 251.0 մլն դրամով, իսկ 1011 ծրագրի «12001. Ընտանիքի կենսամակարդակի բարձրացմանն ուղղված նպաստներ» միջոցառմամբ նախատեսված գումարները՝ 0.6 մլն դրամով:
Պակասեցվող միջոցներն առաջարկվում է ուղղել՝
· 1011 ծրագրի «11012. Սոցիալական բնակարանային ֆոնդի շենքային պայմանների բարելավման նպատակով ծառայությունների ձեռքբերում» միջոցառմանը՝ 5.4 մլն դրամ, ինչպես նաև «32001. Սոցիալական բնակարանային ֆոնդի շենքերի վերանորոգում» միջոցառմանը՝ 91.6 մլն դրամ,
· 1117 ծրագրի «11001. Սոցիալական պաշտպանության բնագավառի պետական քաղաքականության մշակման, ծրագրերի համակարգման և մոնիթորինգի ծառայություններ» միջոցառմանը՝ 8.8 մլն դրամ, «11002. Սոցիալական պաշտպանության առանձին ծրագրերի իրականացման ապահովում» միջոցառմանը՝ 12.2 մլն դրամ, «31002. ՀՀ աշխատանքի և սոցիալական հարցերի նախարարության աշխատակազմի տեխնիկական հագեցվածության բարելավում» միջոցառմանը՝ 52.0 մլն դրամ, «31009. ԱՍՀՆ ենթակայության Համալիր սոցիալական ծառայության կենտրոնների շենքերի և շինությունների հիմնանորոգում» միջոցառմանը՝ 5.0 մլն դրամ,
· 1205 ծրագրի «12011. Ռազմական դրությամբ պայմանավորված՝ միանվագ դրամական աջակցություն Ադրբեջանի Հանրապետության վերահսկողության տակ անցած տարածքներում հաշվառված քաղաքացիներին» միջոցառմանը՝ 0.6 մլն դրամ,
· 1141 ծրագրի «12004. Խնամատար ընտանիքում երեխայի խնամքի և դաստիարակության աջակցության տրամադրում» միջոցառմանը՝ 13.3 մլն դրամ և «31001. Երեխային շուրջօրյա և ցերեկային խնամքի ծառայություններ մատուցող պետական ոչ առևտրային կազմակերպությունների շենքային պայմանների բարելավում» միջոցառմանը՝ 62.6 մլն դրամ:
Նախագծի վերաբերյալ առկա են հետևյալ դիտարկումները.
· 1032 ծրագրի 32007 միջոցառմամբ հատկացված գումարները, որոնցից նախատեսվում է 251.0 մլն դրամ պակասեցում, կապիտալ բնույթի են, որից 39.7 մլն դրամը ուղղվում է ընթացիկ բնույթի միջոցառմանը, ինչը սահմանված հարկաբյուջետային կանոնների տեսանկյունից համարում ենք խնդրահարույց: Հետևաբար, առաջարկում ենք ձեռնպահ մնալ ընթացիկ ծախսերն ավելացնելու նպատակով կապիտալ ծախսերից վերաբաշխումներ կատարելու նախաձեռնությունից և ընթացիկ ծախսերի ֆինանսավորման համար վերաբաշխման առաջարկը ներկայացնել ոլորտին հատկացված ընթացիկ ծախսերի հաշվին:
· Նախագծին կից ներկայացված է ՀՀ ԱԲՆ կողմից իրականացվող կապիտալ շինարարության վերաբերյալ տեղեկանք, որում 2027թ. իրականացվող աշխատանքների մասով ներկայացված են ֆինանսական կանխատեսումներ, ընդ որում նշված կանխատեսումները չեն համապատասխանում 2027թ. պետական բյուջեի նախագծով ծրագրավորված ֆինանսական հատկացումների չափերին:  Մասնավորապես, 1011 ծրագրի 32001 միջոցառման մասով 2027թ. պետական բյուջեի նախագծով հատկացված է 1,078.2 մլն դրամ գումար, սակայն տեղեկանքում սույն նպատակով կանխատեսվող ծախսի մեծությունը 912.5 մլն դրամ է: 
Տեղեկանքով ներկայացված է տեղեկատվություն նաև ՀՀ ԱԲՆ տարբեր ՊՈԱԿ-ների համար կահույքի ձեռքբերման ծախսեր իրականացնելու վերաբերյալ: Հայտնում ենք, որ այդ ծախսերը բյուջետային հայտերով ներկայացված չեն եղել և, հետևաբար, բյուջետավորված չեն 2027թ. համար: 
Այդ կապակցությամբ առաջարկում ենք հիմնավորմամբ ներկայացնել պարզաբանումներ ներկայացված ֆինանսական անհամապատասխանությունների, ինչպես նաև կահույքի ձեռքբերման ծախսեր նախատեսելու հանգամանքի վերաբերյալ՝ ներդաշնակեցնելով վերջիններս 2027թ. պետական բյուջեի նախագծով պլանավորված և բյուջետային քննարկումների արդյունքում ձևավորված չափաքանակներին:
· ՀՀ կառավարության 14.05.2026թ. N 660-Ա որոշմամբ ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին ամրացված ք. Երևան, Նորք-Մարաշ համայնք, Նորքի Այգիներ թիվ 247 հասցեում գտնվող 3939.1 քառ. մետր մակերեսով դպրոցի մասնաշենքը ամրացվել է ՀՀ ԱԲՆ միասնական սոցիալական ծառայությանը՝ վերջինիս մի քանի կառուցվածքային ստորաբաժանումների աշխատանքը մեկ միասնական տարածքում կազմակերպելու անհրաժեշտությունից ելնելով: Ընդ որում, տարածքն ամրացնելու մասին որոշման շրջանառման փուլում ներկայացվել էր տեղեկատվություն, որ վերջինիս հետագա վերանորոգման համար կպահանջվի շուրջ 700.0 մլն դրամ, միաժամանակ ՄՍԾ-ի մի շարք ստորաբաժանումներ մեկ հարկի տակ տեղակայելու արդյունքում վերջինիս հետագա գործունեության ընթացքում հնարավորություն կստեղծվի ապահովել առաջացող ծախսերի խնայողություն: Սակայն չէր ներկայացվել տեղեկատվություն, թե երբ և ինչ միջոցների հաշվին են իրականացվելու նշված տարածքի վերանորոգման աշխատանքները: Հետագայում Նորքի Այգիներ թիվ 247 հասցեում գտնվող շենքի վերանորոգման գծով չի ներկայացվել նաև համապատասխան բյուջետային հայտ, և 2027թ. պետական բյուջեի նախագծով այդ նպատակով միջոցներ հատկացված չեն:
Մինչդեռ, համաձայն Նախագծի հիմնավորման՝ հիմնանորոգման նախագծանախահաշվային փաստաթղթերի մշակման խորհրդատվական ծառայության գնման գործընթացն արդեն իսկ մեկնարկել է քաղաքաշինության կոմիտեի կողմից: Պայմանագրի արժեքը 25.0 մլն դրամ է, իսկ քաղաքաշինական պարզ փորձաքննության ծառայությունների ձեռքբերման արժեքը՝ 1.8 մլն դրամ (ընդամենը՝ 26.8 մլն դրամ, որից 5.0 մլն դրամն առաջարկվում է հատկացնել սույն Նախագծով, իսկ մնացած մասը, քաղաքաշինության կոմիտեի նախագահի առաջարկով, պլանավորել 2027թ. պետական բյուջեով):
Վերոնշյալի կապակցությամբ հայտնում ենք, որ ինչպես մնացորդային 21.8 մլն դրամը, այդպես էլ վերանորոգման գծով հետագա ծախսերը 2027թ. պետական բյուջեի նախագծով պլանավորված չեն, ավելին, ոլորտային չափաքանակն արդեն իսկ հստակեցված է, ուստի առաջարկում ենք հիմնավորմամբ պարզաբանել, թե նշված աշխատանքները երբ և ինչ միջոցների հաշվին է նախատեսվում իրականացնել:
· Նախագծով առաջարկվում է նաև 1117 ծրագրի 11001 և 11002 միջոցառումների գծով հատկացնել համապատասխանաբար 8.8 մլն դրամ և 12.2 մլն դրամ՝ ՀՀ ԱԲՆ վարչական շենքում և ՄՍԾ 6 տարածքային կենտրոններում ընթացիկ նորոգման աշխատանքներ իրականացնելու նպատակով:
Վերոնշյալի կապակցությամբ հայտնում ենք, որ ընթացիկ նորոգման հետ կապված ծախսերը պլանավորվում են ամեն տարվա պետական բյուջեով ընդհանրական մոտեցմամբ, ուստի առաջարկում ենք նշված ծախսերն իրականացնել ապարատի պահպանման նպատակով հատկացված ընդհանուր միջոցների շրջանակներում և վերջինիս օպտիմալացման հաշվին:
· 1011 ծրագրի 32001 միջոցառմամբ նախատեսված վերանորոգման ենթակա օբյեկտներից Սյունիքի մարզի, Կապան համայնքի, Կապան քաղաքի, Բաղաբերդի N 27 հասցեում գտնվող շենքի վերաբերյալ Նախագծի հիմնավորմամբ նշվում է, որ համաձայն ՇԱԽԾ-ի ցուցանիշների՝ վերջինիս շինարարական աշխատանքների արժեքը կազմելու է 795.2 մլն դրամ: Մինչդեռ, համաձայն ՀՀ ԱԲՆ կողմից 11.08.2026թ. N ԱԹ/ՍՀ-2-4/31271-2026 գրությամբ ներկայացված բյուջետային հայտի՝ նշված օբյեկտի վերանորոգման ընդհանուր ծախսը 719.6 մլն դրամ է:
Առաջարկում ենք հիմնավորմամբ պարզաբանել նշված անհամապատասխանության պատճառները և անհրաժեշտության դեպքում խմբագրել Նախագծի հիմնավորումը:
Տեխնիկական մասով հայտնում ենք, որ․
· Նախագծի հավելվածներից անհրաժեշտ է հանել ինն ամսվա ցուցանիշները,
Նախագծի հավելված 7-ում՝
· 1032 ծրագրի 32007 միջոցառման շրջանակում ներառված 45611300-2 ԳՄԱ կոդի տողում «Միավորի գինը» սյունակը լրացնելու անհրաժեշտությունը բացակայում է,
· 1011 ծրագրի 32001 միջոցառման, 1117 ծրագրի 31009 միջոցառման և 1141 ծրագրի 31001 միջոցառման պատվիրատու անհրաժեշտ է նշել ՀՀ քաղաքաշինության կոմիտեին, քանի որ Նախագծի հավելված 3-ի համաձայն՝ հիշյալ միջոցառումների կատարող (ԲՍԿ) նշված է վերջինս,
· 1117 ծրագրի 31002 միջոցառման շրջանակներում ներառված գնման առարկաների մասով դիրքորոշում կարող ենք հայտնել դրանց ձեռքբերման նպատակով «Գնումների մասին» օրենքի 15-րդ հոդվածի 6-րդ մասի հիմքով կազմակերպված ընթացակարգերի կամ դրանց արդյունքում կնքված պայմանագրերի մասին տեղեկատվություն ներկայացնելու դեպքում,
· առկա է անհամապատասխանություն 1011 ծրագրի 32001 միջոցառման մասով հատկացվող գումարի մասով, մասնավորապես՝ հավելված 7-ում նշված է 94.4 մլն դրամ, իսկ հավելված 3-ում՝ 91.6 մլն դրամ,
· արտացոլված չեն Նախագծի հավելված 3-ում նշված  1011 ծրագրի 11012 միջոցառման շրջանակում «Մասնագիտական ծառայություններ» բյուջետային ծախսերի տնտեսագիտական դասակարգման հոդվածով հատկացվող միջոցները։
Միաժամանակ, Նախագծի հիմնավորման և Նախագծի հավելված 3-ի մեջ առկա է անհամապատասխանություն 1011 ծրագրի 32001 միջոցառման շրջանակում Կոտայքի մարզի Հրազդան համայնքի Միկրոշրջան թաղամաս N 45 հասցեում գտնվող նախկին քրեակատարողական հիմնարկի շենքը հիմնանորոգելու միջոցով սոցիալական բնակարանային շենքի վերափոխելու շինարարական աշխատանքների համար հատկացվող գումարների մեջ, մասնավորապես՝ Նախագծի հավելված 3-ի համաձայն՝ հատկացվում է 61.9 մլն դրամ, իսկ հիմնավորման համաձայն՝ 62.5 մլն դրամ, ինչով պայմանավորված՝ առաջարկում ենք շտկել անհամապատասխանությունը:
Ամփոփելով վերոշարադրյալը՝ հայտնում ենք, որ Նախագծի վերաբերյալ վերջնական և հիմնավոր դիրքորոշում հնարավոր կլինի հայտնել վերը նշված հարցերի վերաբերյալ համապատասխան պարզաբանումների, ինչպես նաև վերանորոգվող օբյեկտների մասով ճշգրտված ԾԱԽԾ ցուցանիշների տրամադրման դեպքում:

	







































Ընդունվել է, խմբագրվել է մասնակի, նախագծից հանվել է 39.7 մլն դրամ ընթացիկ ծախսերից 17.3 մլն դրամը, իսկ ինչ վերաբերվում է  մնացած 22.4 մլն դրամին, ապա այն նախագծով նախատեսվում է շենքերի և կառույցների ընթացիկ նորոգման աշխատանքների իրականացմանը:


 Ընդունվել է ի գիտություն, տեղեկանքը կցելու անհրաժեշտությունը բացակայում է:




 


 Ընդունվել է ի գիտություն, տեղեկանքը կցելու անհրաժեշտությունը բացակայում է: 



 Ընդունվել է ի գիտություն, տեղեկանքը կցելու անհրաժեշտությունը բացակայում է:
 


 
 Ընդունվել է ի գիտություն, 2027 թվականի համար ֆինանսական միջոցներ կնախատեսվեն ԱԲՆ-ը հատկացված ֆինանսական միջոցների շրջանակում:





























Ընդունվել է ի գիտություն, 1117 ծրագրի 11001 և 11002 միջոցառումների գծով պետական բյուջեով նախատեսված ֆինանսական միջոցների շրջանակներում կանխատեսվող տնտեսումներ չկան:








Ընդունվել է ի գիտություն,  ՀՀ ԱԲՆ կողմից 24.09.2026թ. N ԱԹ/ՍՀ-2-4/35767-2026 գրությամբ ներկայացված  լրամշակված բյուջետային հայտի՝ նշված օբյեկտի վերանորոգման ընդհանուր ծախսը 801.5 մլն դրամ է: Համաձայն ՀՀ քաղաքաշինության կոմիտեի 01.10.2026 թվականի 02/16.1/15578-2026 գրության՝  տեխնիկական պայմանների ստացման 2.0 մլն դրամ հանվել է, քանի որ իրականացվում է անվճար հիմունքներով:

 Ընդունվել է, խմբագրվել է:


 Ընդունվել է, խմբագրվել է:


 Ընդունվել է, խմբագրվել է:




Ընդունվել է ի գիտություն: Գնման ընթացակարգը դեռևս հայտարարված չէ։ Պատասխանատու ստորաբաժանման կողմից համապատասխան գնման հայտը ներկայացվելուց հետո՝ առաջիկա օրերին, գնման ընթացակարգը կհայտարարվի և կհրապարակվի տեղեկագրում։


Ընդունվել է, խմբագրվել է անհամապատասխանությունը:


Ընդունվել է, խմբագրվել է հոդվածով ֆինանսական միջոց չի նախատեսվում:


Ընդունվել է, խմբագրվել է անհամապատասխանությունը:




	2. ՀՀ քաղաքաշինության կոմիտե
	01.10.2026 թվական

	
	02/16.1/15578-2026

	««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, լրացում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություն և լրացում կատարելու և Աշխատանքի և բարեկեցության նախարարությանը գումար հատկացնելու մասին ՀՀ կառավարության որոշման նախագծի (այսուհետ՝ Նախագիծ) վերաբերյալ ՀՀ քաղաքաշինության կոմիտեն (այսուհետ՝ Կոմիտե) առաջարկում է.
1. Նախագծի N 4 հավելվածում 1117 ծրագրի 11001 միջոցառման դասիչը և անվանումը փոխարինել   նույն ծրագրի 31009 միջոցառման դասիչով և անվանումով, 
2. Նախագծի N 4 հավելվածում և հիմնավորման մեջ համապատասխանեցնել «Կոտայքի մարզ, ք. Հրազդան, Միկրոշրջան թաղամաս 45 հասցեի նախկին քրեակատարողական հիմնարկի շենքի հիմնանորոգում/վերակառուցում օբյեկտի անվանումը,  
3. Նախագծի N 7 հավելվածը լրացնել ըստ կատարողների (իրականացնող մարմինների),
4. Նախագծից հանել Կոտայքի մարզի,  Հրազդան համայնքի,  Միկրոշրջան թաղամաս N 45 հասցեում գտնվող նախկին քրեակատարողական հիմնարկի շենքը հիմնանորոգելու միջոցով սոցիալական բնակարանային  շենքի վերափոխելու շինարարական աշխատանքների մասով շինարարության թույլտվության ստացման համար անհրաժեշտ 600.0 հազ. դրամ գումարը, քանի որ Կոմիտեի 2026 թվականի բյուջետային հատկացումներում այդ նպատակով ֆինանսական միջոցներն արդեն իսկ նախատեսված են:
5. Սյունիքի մարզի ք. Կապան, Բաղաբերդի փողոց, 27 հասցեում գտնվող ննջարանային մասնաշենքի նկուղային, 1-ին, 2-րդ և 3-րդ հարկերի որոշ մակերեսների, ինչպես նաև 4-րդ հարկն ամբողջությամբ սոցիալական բնակարանային ֆոնդի շենքի վերափոխելու հիմնանորոգման/վերակառուցման աշխատանքների մասով՝
- Նախագծից հանել քաղաքաշինական պարզ փորձաքննության համար նախատեսված 1,414.6 հազ. դրամ գումարը և այն նախատեսել 2027 թվականի պետական բյուջեով, քանի որ նախագծանախահաշվային փաստաթղթերի ձեռքբերման գործընթացը կավարտվի  2027 թվականին,
- Նախագծանախահաշվային փաստաթղթերի ձեռբերման արժեքում ներառել նաև շրջակա միջավայրի վրա ազդեցության գնահատման (ՇՄԱԳ) փորձաքննական եզրակացության ձեռքբերման համար Նախագծով նախատեսված 2,800.0 հազ. դրամ գումարը՝ «նախագծահետազոտական ծախսեր տնտեսագիտական դասակարգման հոդվածով, 
-  Նախագծից հանել նախագծման մշակման համար տեխնիկական պայմանների ստացման նպատակով նախատեսված 2,000.0 հազ. դրամ գումարը, քանի որ տվյալ ծառայությունն իրականացվում է անվճար հիմունքներով:
6. Նախագծի հավելվածներից Կոմիտեի մասով նվազեցնել 9 ամսվա համար նախատեսված գումարը: 

